CELEX: 62015TN0508
Language: et
Date: 2015-09-02 00:00:00
Title: Kohtuasi T-508/15: 2. septembril 2015 esitatud hagi – Leedu Vabariik versus Euroopa Komisjon

9.11.2015   
            
            
               ET
            
            
               Euroopa Liidu Teataja
            
            
               C 371/29
            
         2. septembril 2015 esitatud hagi – Leedu Vabariik versus Euroopa Komisjon
   (Kohtuasi T-508/15)
   (2015/C 371/32)
   Kohtumenetluse keel: leedu
   
      Pooled
   
   
      Hageja: Leedu Vabariik (esindajad: D. Kriaučiūnas, R. Krasuckaitė, M. Palionis ja A. Petrauskaitė)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. juuni 2015. aasta rakendusotsus (EL) 2015/1119, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, niivõrd kuivõrd selle adressaat on Leedu Vabariik ja see puudutab põllumajandustoorme tootmisel ennetähtaegselt pensionile jäämise meedet (eelarvepunkt: 6711);
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks hageja esitatud väite kohaselt on rikutud Euroopa Liidu õigust, kuna:
   komisjon rikkus vaidlustatud otsuse tegemisel määruse (EL) nr 1306/2013 (1) artikli 52 lõiget 2 koostoimes proportsionaalsuse põhimõttega, sest:
   
               1.
            
            
               arvestamata rikkumist ja liidule põhjustatud rahalist kahju, kohaldas komisjon kindlasummalist korrektsiooni, kuigi teave, mis esitati pärast kõigi taotluste ex-post kontrollimist, mille Leedu viis läbi nõuetekohaselt ja põhjendatult, tegi võimalikuks täpselt kindlaks määrata liidule tegelikult põhjustatud rahalise kahju. Leedu valitsus väidab, et Leedu ametivõimude ex-post kontrollimised oli kohane meede, selleks et tuvastada eelarvele põhjustatud tegelik kahju, sest:
               
                           —
                        
                        
                           kontrollimisteks valitud kriteeriumid on kokkusobivad põllumajandustoorme tootmise mõistega;
                        
                     
                           —
                        
                        
                           komisjon sidus valesti põllumajandustoorme tootmise mõiste elatustalupidamiste mõistega;
                        
                     
                           —
                        
                        
                           komisjon ei võtnud arvesse Leedu Vabariigi eesmärke ega meetmeid, mis olid selgelt toodud maaelu arengu programmi dokumentides.
                        
                     
         
               2.
            
            
               Igal juhul kohaldas komisjon valesti ülemäärast 5 % suurust finantskorrektsiooni, kuna selle kohaldamine on ette nähtud vaid juhuks, kui liidu eelarvele kahju tekkimise oht on suur, samas kui läbi viidud kontrollimistest ja Leedu Vabariigi esitatud teabest selgus, et liidu eelarvele võib tekkida vaid väike finantsrisk.
            
         
      (1)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, lk 549).